ร้านนี้เคยมากินครั้งหนึ่งเมื่อปีก่อน เจ้าถิ่นพามากินหลังไปกินเหล้าในเมืองครับ เมามาได้ที่แต่ต้องมายืนต่อแถวรอเข้าไปกิน กว่าจะได้โต๊ะก็เริ่มจะสร่างแระ
    เป็นอาหารเมืองเหนือครับ พวกไส้อั่ว น้ำพริกหนุ่ม น้ำพริกตาแดง ผักต่างๆลวก แต่ทีเด็ดอยู่ที่หมูทอดครับ หมัดเครื่องถึงรส ทอดมาได้กรอบเคี้ยวมันเพลิน อันนี้ชอบมาก
    ไก่ทอดอันนี้ก็อร่อยครับ กินคู่กับข้าวเหนียวน้ำพริกตาแดง แหม มันเข้ากันจริงๆ
    ไข่ต้มยางมะตูม เฉาะแบ่ง เหยาะน้ำปลาที่ไข่แดง ตักน้ำพริกหนุ่มมากินคู่กับไข่ต้ม ตามด้วยข้าวเหนียว อืม อร่อยเข้ากันนัวครับ
    สรุป อิ่มอร่อยก่อนนอน ตื่นมาไม่แฮงค์ อืมม คืนนี้ไปซ้ำซะหน่อยดีไหมเนี่ย